tartuNLP/wikipedia-smugri-20251201 huggingface dataset:
Michael Musyoki

Michael Musyoki (s. 28. toukokuuta 1956) on kenialainen entinen kestävyysjuoksija.
Musyoki juoksi ennätyksensä 10 000 metrin juoksussa vuonna 1977, jolloin hän oli ajallaan 27.41,92 kauden kuudenneksi nopein. Vuonna 1984 Musyoki juoksi pronssille Los Angelesin olympialaisten 10 000 metrillä. Samana vuonna hänen paras aikansa oli 27.46,0, jolla hän oli kauden tilaston kahdeksas.
Guti

José María Gutiérrez Hernández eli Guti (s. 31. lokakuuta 1976 Torrejón de Ardoz, Madridin maakunta, Espanja) on espanjalainen entinen jalkapalloilija. Hän oli pelipaikaltaan keskikenttäpelaaja.
Seurajoukkueura.
Guti on Real Madridin kasvatti. Hän debytoi seuran reservijoukkueessa Real Madrid B:ssä vuonna 1995 ja jo saman vuoden aikana edustusjoukkueessa. Ensimmäisen pääsarjaottelunsa hän pelasi 2. joulukuuta 1995 Sevillaa vastaan. Gutin pelipaikka on yleensä keskikentän keskustassa, jossa hän toimii pelintekijänä, mutta kaudella 2000–2001 häntä peluutettiin myös hyökkääjänä. Tuolla kaudella hän teki 14 maalia Espanjan pääsarjassa. Guti jätti Real Madridin 15 seuran edustusjoukkueessa pelaamansa kauden jälkeen heinäkuussa 2010. Hän saavutti joukkueessa 15 eri mestaruutta ja pelasi kaikkiaan 542 ottelussa, joissa hän teki 77 maalia.
Guti jatkoi pelaajauraansa turkkilaisessa Beşiktaşissa, jota valmensi Real Madridin entinen valmentaja Bernd Schuster. Hän teki seuran kanssa kaksivuotisen sopimuksen heinäkuussa 2010. Hän pelasi ensimmäisen virallisen ottelunsa istanbulilaisseurassa 14. elokuuta 2010 Bucasporia vastaan. Kauden 2010–2011 päätteeksi Guti saavutti seuran kanssa Turkin cupin mestaruuden. Kilpailun loppuottelussa Beşiktaş voitti İstanbul BB:n rangaistuspotkuilla. Kaudella 2011–2012 hän ei kuitenkaan sopinut uuden valmentajan Carlos Carvalhalin suunnitelmiin, ja hän ja seura purkivat sopimuksensa marraskuussa 2011.
Maajoukkueura.
Espanjan maajoukkueessa Guti debytoi 5. toukokuuta 1999 Kroatiaa vastaan. Hän ei ole pelannut arvokilpailuissa A-maajoukkuetasolla, mutta junioreissa hän on voittanut Euroopan-mestaruuden sekä alle 18- että alle 21-vuotiaissa.
Yksityiselämä.
Guti oli naimisissa espanjalaisen mallin ja televisiojuontajan Arancha de Beniton (s. 1969) kanssa vuosina 1999–2009. Heillä on kaksi lasta, Zaira (s. 2000) ja Aitor (s. 2002). Kaudesta 2007–2008 lähtien Guti on käyttänyt pelipaidassaan nimeä Guti. Haz, jonka loppuosa tulee hänen äidinpuoleisen sukunimensä Hernándezin ja hänen lastensa nimien alkukirjaimista.
Guti on tehnyt cameo-esiintymisen elokuvissa ' (2005) ja ' (2007).
Rolandas Paksas

Rolandas Paksas (; s. 10. kesäkuuta 1956 Telšiai) on liettualainen poliitikko ja maan entinen presidentti 2003–2004. Ennen presidenttikauttaan hän toimi Vilnan kaupunginjohtajana sekä Liettuan pääministerinä 1999 Konservatiivipuolueesta () sekä 2000–2001 Liberaaliliitosta ().
Paksas valmistui 1979 Vilnan koneinsinöörilaitokselta. Hän työskenteli myös lennonopettajana ja johti ilmailualan yritystä. Vuonna 1984 hän valmistui Leningradin siviili-ilmailuakatemiasta lentäjä-insinööriksi. Hän voitti kahteen kertaan Neuvostoliiton taitolentomestaruuden sekä kansainvälisiä kilpailuja. Vuosina 1992–1997 hän johti rakennusyhtiö Restakoa.
Poliittinen ura.
Vuonna 1997 Paksas valittiin Vilnan kaupunginvaltuustoon ja kaupunginjohtajaksi. Hän restauroi Unescon maailmanperintökohteeksi otettua vanhaakaupunkia, joka oli rapistunut neuvostoaikoina. Paksas mainittiin pian lehdistössä yhtenä maan vaikutusvaltaisimmista ihmisistä ja mahdollisena pääministeriehdokkaana.
Toukokuussa 1999 Gediminas Vagnorius erosi ja presidentti Valdas Adamkus pyysi Paksasta hallituksenmuodostajaksi. Hänen tukipuolueensa oli Konservatiivit yhdessä Kristillisdemokraattien kanssa. Paksaksen hallitus oli yhdeksäs maan itsenäisyyden aikana. Hän erosi viisi kuukautta myöhemmin johtuen erimielisyyksistä Mazeikiu Nafta -öljy-yhtiön yksityistämisestä yhdysvaltalaiselle Williams Companiesille. Tämän jälkeen hän jäi presidentin erikoisavustajaksi.
Paksas valittiin uudelleen Vilnan johtoon huhtikuussa 2000, mutta syksyllä hän muodosti maan yhdennentoista hallituksen. Maaliskuussa 2002 hänestä tuli vastaperustetun Liberaalidemokraattisen puolueen puhemies. Puolue muutti myöhemmin nimekseen Järjestys ja oikeus.
Presidenttinä.
Tammikuussa 2003 Paksas voitti Liettuan presidentinvaalien toisella kierroksella istuvan presidentin Valdas Adamkusin ja hän astui virkaansa 26. maaliskuuta 2003.
Vastustajat syyttivät Paksasia yhteyksistä Venäjän mafiaan. Samalla tuomittiin hänen pyrkimyksensä puuttua yritysten päätöksentekoon. Parlamentti Seimas äänesti alkuvuodesta Paksasin viraltapanosta seurauksena Liettuan kansalaisuuden myöntämisestä presidentinvaalikampanjaa rahoittaneelle Liettuassa asuneelle venäläiselle liikemiehelle Juri Borisoville. Paksasin lyhyen presidenttikauden aikana maa pääsi virallisesti Naton jäseneksi.
Korkein oikeus tuomitsi hänet syylliseksi syytöksiin 31. maaliskuuta 2004 ja Seimas äänesti suljetulla lippuäänestyksellä Paksasin eroamaan 6. huhtikuuta 2004.
Paksas ei antanut periksi vaan pyrki uudelleen presidentiksi tämän seurauksena järjestetyissä vaaleissa. Ehdokkuus estettiin pikaisella vaalilain muutoksella, kuten mutkin mahdollisuudet päästä virkaan, jossa vaaditaan vannomaan vala. Paksas tuomittiin vielä 2005 valtionsalaisuuksien paljastamisesta, mutta korkein oikeus kumosi tuomion saman vuoden lopulla.
Paksas on syyttänyt kaatamisestaan Yhdysvaltain CIA:ta.
Lyhyeksi jääneen presidenttikautensa jälkeen Paksas on toiminut vuodesta 2009 Euroopan parlamentin jäsenenä. Hän kuuluu Vapaa ja demokraattinen Eurooppa -parlamenttiryhmään.
Aitosammakot

Aitosammakot (Ranidae) on yleisin ja laajimmalle levinnyt sammakkojen heimo. Heimoon kuuluu 39 sukua ja niihin kuuluvia lajeja tunnetaan useita satoja ympäri maailman. Suomessa yleisin heimon laji on tavallinen sammakko. Lähitulevaisuudessa useita sammakkolajeja uhkaa sukupuuttoon kuoleminen.
Ro

Ro tarkoittaa seuraavia:
Katso myös.
Aihepiiriin liittyvät myös seuraavat:
Härkäsammakko

Härkäsammakko ("Rana catesbeiana") on pitkä ja iso pohjoisamerikkalainen, ihmisravinnoksi kelpaava sammakkolaji. Kaikki "Rana"-suvun sammakot kelpaavat ravinnoksi (ns. sammakonreidet). Euroopan unioni hyväksyy periaatteessa "Rana"-sukuisten sammakoiden viljelyn EU:n alueella, mutta on tehnyt poikkeuksen härkäsammakon kohdalla. Sitä ei saa enää tuoda EU:n alueelle, koska sen katsotaan olevan haitallinen ympäristölle. Härkäsammakko voi kasvaa jopa 15–20 senttimetrin pituiseksi ja 750 gramman painoiseksi. Naaraat ovat yleensä koiraita kookkaampia. Härkäsammakko on saanut nimensä äänekkäästä kurnutuksesta, joka muistuttaa härän mylvintää. Se on yläpuolelta vihreä tai ruskea mustin kuvioin. Vaaleanvihreässä päässä on näkyvät tärykalvot, jotka ovat koiraalla suuremmat kuin naaraalla. Härkäsammakko käyttää ravinnokseen pikkunisäkkäitä, matelijoita ja toisia sammakoita. Keväällä paritteluajan koittaessa koiras alkaa puolustaa kutupaikkaa, jonne naaras laskee veteen tuhansia munia. Nuijapäiden kehittyminen aikuisiksi voi kestää useita vuosia. Härkäsammakkoa on istutettu useisiin paikkoihin Yhdysvalloissa ja muuallekin maailmaa, jossa se on vieraslajina usein laskenut alkuperäisten lajien yksilömääriä. Sitä pidetään nykyisin yhtenä maailman sadasta haitallisimmasta vieraslajista.
Mr Lothar

Mr Lothar (oik. Anssi Tapani Viskari, s. 5. marraskuuta 1971 Mäntyharju) on suomalainen stripteasetanssija ja pornonäyttelijä, joka myös ohjaa ja käsikirjoittaa pornoelokuvia. Viskari aloitti uransa vuonna 1994 stripteasetanssijana, ja vuonna 2004 hän alkoi tehdä pornoelokuvia. Viskari esiintyy myös tulennielijänä ja -puhaltajana. Hän on esiintynyt muun muassa televisio-ohjelmissa "Gladiaattorit", "Tosihemmot", "Saari", "Battle of Sexes", "Night Club", "Karavaanarit", "Tuntemattomat" ja "Suomen Pelkokerroin". Vuonna 2009 Van Der Media teki Viskarin työstä dokumentin "Suomi D: Pornotyöläinen". Vuonna 2011 Mr Lothar nähtiin esiintymässä Suomen "Big Brotherissa" ja vieraana Nelosen "Maria!"-ohjelmassa. Vuonna 2012 Mr Lothar oli "Tuomas Enbuske Talk Show'n" ja BB Extran vieraana sekä näytteli televisiosarjassa "Paparazzit". Vuonna 2013 hän oli Yle TV1:n asiaohjelma Puoli seitsemän sekä MTV3:n keskusteluohjelma Enbuske &amp; Linnanahde Crew'n vieraana. Vuonna 2014 Mr Lothar oli esiintymässä Suomen "Big Brotherissa"" ja BB Extran vieraana".
Vuonna 2019 Mr Lothar siirtyi kiinteistöalalle. Vuonna 2022 hän vuokrasi neljää omistamaansa rantatonttitaloa ympäri vuoden. Vuonna 2023 hän loi Onlyfans-tilin, jolle hän on kuvannut pornovideoita.
Dado Pršo

Miladin "Dado" Pršo [] (s. 5. marraskuuta 1974 Zadar, Jugoslavia) on entinen kroatialainen jalkapalloilija, jonka pelipaikka oli hyökkääjä.
Pršo aloitti uransa 1991 kotikaupunkinsa joukkueessa NK Zadarissa. Pelattuaan myös Hajduk Splitissä ja NK Pazinkassa hän siirtyi 1993 Ranskaan FC Roueniin ja 1995 San Raphaeliin. 1996 AS Monaco hankki hänet, mutta hänet lainattiin AC Ajaccioon. 1999 hän palasi Monacoon ja oli voittamassa samalla kaudella Ranskan mestaruutta. Hän oli Monacon mukana 2004 Mestarien liigan loppuottelussa. Hän teki myös Mestarien liigan ottelussa RC Deportivo de La Coruñaa vastaan neljä maalia.
Pršo oli yksi Kroatian maajoukkueen tärkeimmistä pelaajista. Hän oli mukana Portugalin EM-kilpailuissa 2004 tehden yhden maalin Ranskaa vastaan. Hänet on nimitetty maajoukkueeseen myös Saksan MM-kisoihin 2006. Hän pelasi maajoukkueessa 32 ottelua tehden niissä 9 maalia.
Hollolan vaakuna

Hollolan vaakunan on suunnitellut Carolus Lindberg vuonna 1952. Vaakunan vaakunaselitys kuuluu: "Punaisessa kentässä kohti katsova hirvenpää ja sen alapuolella ruiskuhilas, molemmat kultaa, saatteena viisi hopeista naularistiä, joista yksi hirvenpään yläpuolella ja kaksi päätunnuskuvien molemmin puolin."
Vaakunan aihe on peräisin Hollolan keskiaikaisen kirkon oven raudoituksesta, jossa on kuvattu pyhimykseksi myöhemmin julistetun Ardennien piispaksi myöhemmin tulleen Hubertuksen hirvenmetsästystä esittävä kohtaus. Legendan mukaan Hubertus kohtasi metsästysretkellään sädekehällisen saksanhirven, jonka sarvien välissä oli risti. Nähtyään tämän Hubertus kääntyi kristinuskoon. Pyhä Hubertus tunnetaan metsästäjien suojeluspyhimyksenä ja hänen tunnuksekseen tullutta hirvenpäätä ja ristiä on käytetty useissa Länsi- ja Keski-Euroopan kuntavaakunoissa. Samainen hirvenpää tunnetaan myös Jägermeister-yrttiliköörin etiketeistä. Koska katolilaisessa perinteessä Pyhän Hubertuksen kaltaista uskoon tuloa metsästysretkellä kuvaa myös marttyyri Pyhän Eustachiuksen legenda, ei ole täyttä varmuutta siitä, kumpaa Hollolan kirkon oven koristeraudoitus tosiasiassa kuvaa.
Vaakunan ruiskuhilas eli -lyhde kuvaa kunnan sijaintia vanhalla viljelysseudulla.
Kaakao (albumi)

Kaakao on Maj Karman Kauniiden Kuvien toinen pitkäsoitto. Se ilmestyi Megamanian kautta 16. marraskuuta 1998. Levyn julkaisua ennen julkaistiin levyltä kaksi singleä: "Ovisilmä" (B-puolella "Jätti-Heidi" ja "Hullu Huutaja") sekä "Buster Keaton" (B-puolenaan "Raasto"). Alkuvuodesta 1999 levyltä ilmestyi kolmas single, "Homma", jonka B-puolena on myöhemmin Ääri-albumilla ilmestynyt "Very Important Person". Singlejen versiot eroavat hieman albumiversioista. Homma-kappaleessa naislaulajana toimii Terhi Kokkonen. Ovisilmästä on tehty myös musiikkivideo (ohjaus: Teemu Savolainen).
Kappaleet.
Kaikki kappaleet kirjoittanut Maj Karman Kauniit Kuvat.
Jari Matinlauri

Jari Tuomas Kristian Matinlauri (s. 5. helmikuuta 1978 Oulainen) on entinen suomalainen kestävyys- ja keskimatkojen juoksija sekä maastojuoksija. Urallaan hän edusti nuoruudessaan Vihannin Urheilijoita ja aikuisiässä Lahden Ahkeraa.
Matinlauri voitti Pohjoismaiden mestaruuden maastojuoksussa vuosina 2001 ja 2002. Lisäksi Matinlauri voitti 5 000 metrin juoksun Suomen mestaruuden vuosina 2003 ja 2004 sekä 10 000 metrin vuosina 2002 ja 2004. Maastojuoksussa hän on Suomen mestari lyhyeltä radalta vuonna 2003 ja pitkältä radalta 2002. Hallikisoissa hän voitti SM-kultaa vuonna 2000 1 500 ja 3 000 metrillä. 
3 000 metrillä Matinlauri juoksi Helsingissä GP-kisoissa 18. elokuuta 2003 ajan 7.50,54, jolla hän on matkan kaikkien aikojen kymmenenneksi nopein suomalaisjuoksija. Matinlaurin ennätys 5 000 metrillä on 13.49,49 ja 10 000 metrillä 29.13,76.
Matinlauri lopetti aktiiviuransa vuonna 2007.
Maunu Kurkvaara

Maunu Kurkvaara (vuoteen 1946 Mauno Sakari Heikkonen, salanimi Sakari Vaara; 18. heinäkuuta 1926 Viipuri – 31. joulukuuta 2023 Helsinki) oli suomalainen taidemaalari ja elokuvaohjaaja.
Ura.
Kurkvaaraa oli yleisesti pidetty suomalaisen elokuvan ”uuden aallon” käynnistäjänä ranskalaisen elokuvan hengessä. Hänen modernistiselle tuotannolleen oli ominaista, että hän suunnitteli, tuotti, kirjoitti, ohjasi, kuvasi ja leikkasi elokuvansa yleensä itse. Useimmiten hänen tekninen työryhmänsä käsitti hänen itsensä lisäksi ainoastaan kuvausassistentin. On arvioitu, että Kurkvaaran haluttomuuteen luovuttaa taiteellista kontrollia muille on vaikuttanut hänen aiempi taustansa taidemaalarina. Hän siirtyi elokuvan pariin sairastettuaan tuberkuloosin, johon juuri silloin alkoi saada tehokasta lääkettä.
Kurkvaaran elokuvien keskeisiä teemoja olivat muun muassa pasifismi, ihmisen ja taiteilijan vapaus sekä onnellisuuden mahdollisuudet ja siihen johtavien valintojen vaikeus. Elokuvissa toistuvia keskeisiä visuaalisia elementtejä ovat muun muassa meri, veneet, saaret, kaupunkimiljöö ja sen arkkitehtuuri. Erityisen ansioituneena Kurkvaaran tuotannossa on pidetty elokuvien "Rakas..." (1961), "Yksityisalue" (1962) ja "Meren juhlat" (1963) muodostamaa trilogiaa.
Kurkvaara oli kiinnostunut myös värielokuvan mahdollisuuksista, ja niitä tutkiakseen hän perusti 1960-luvun alkupuolella oman värielokuvalaboratorion, Kurkvaara-Filmin. Laboratorion toiminta perustui olettamukselle, että isoista elokuvayhtiöistä muun muassa Suomen Filmiteollisuus ja Fennada-Filmi toisivat värityönsä jatkossa Kurkvaaralle, mutta vuoden 1963 näyttelijälakko ja Suomen Filmiteollisuuden konkurssi vesittivät aikeet. 1970-luvun alussa Kurkvaara kyllästyi elokuva-alallekin levinneeseen politisoitumiseen, sulki laboratorionsa, vetäytyi elokuvan parista ja perusti muun muassa veneveistämön. Myöhemmin 1980-luvulla Kurkvaara palasi pitkien elokuvien pariin vielä kahdesti elokuvilla "Menestyksen maku" (1983) ja "Perhosen uni" (1986).
Kurkvaara sai Betoni-Jussin elämäntyöstään elokuvavuoden 2017 Jussi-gaalassa.
Filmografia.
Lyhytelokuvia.
Lyhytelokuvien luettelo on epätäydellinen. Kurkvaara on kertonut hävittäneensä suurimman osan tekemistään lyhytelokuvista, koska koki ne myöhemmin ”liian saarnaaviksi”.
VHS- ja DVD-julkaisut.
Kurkvaaran pitkistä elokuvista VHS-muodossa on julkaistu:
DVD-muodossa on julkaistu:
Rauno Mattila

Rauno Olavi Mattila (s. 16. marraskuuta 1941 Ruokolahti) on suomalainen entinen kestävyysjuoksija.
Rauno Mattila voitti 10 000 metrin juoksu Suomen mestaruuden vuosina 1967 (aika 29.34,4) ja 1970 (29.12,6). Mattilan matkan ennätys oli 28.36,6, 5 000 metrillä hän juoksi parhaimmillaan 13.39,6 (1972). 
Seuratasolla Mattila edusti Vuoksenniskan Vesaa.
Carolus Lindberg

Carolus Lindberg (5. marraskuuta 1889 Helsinki – 10. toukokuuta 1955 Helsinki) oli suomalainen arkkitehti ja professori.
Ura.
Lindberg suoritti ylioppilastutkinnon vuonna 1908, ja arkkitehdiksi hän valmistui Teknillisestä korkeakoulusta 1914. Hän suoritti täydennysopintoja matkoillaan Skandinavian maihin, Britanniaan, Italiaan ja Balkanilla.
Valmistuttuaan hän toimi korkeakoulun arkkitehtiosastolla assistenttina 1916–1924. Hän perusti oman arkkitehtitoimiston 1918. Hänestä tuli ensimmäisenä arkkitehtina Suomessa tekniikan tohtori 1919. Väitöskirjan aiheena oli tiilten käyttö keskiaikaisissa kivikirkoissa. Hän toimi Arkkitehti-lehden päätoimittajana 1921–1927.
Vuonna 1925 hänestä tuli Suomen ja Pohjoismaiden rakennustaiteen ja ornamentiikan professori Teknilliseen korkeakouluun, ja hän hoiti virkaa 30 vuotta.
Lindberg oli myös urheiluvaikuttaja. Hän toimi Suomen Palloliitossa ensin varapuheenjohtajana, ja 1912 hänet valittiin puheenjohtajaksi. Samana vuonna hän oli myös Tukholman olympialaisissa Suomen jalkapallomaajoukkueen johtajana. Teknillisessä korkeakoulussa Lindberg tunnetaan myös polyteekkarien massaurheilun isänä.
Lindberg piirsi myös karikatyyrejä nimimerkillä "Cara L." suomenruotsalaisiin pilalehtiin Garm ja Kerberos.
Carnivàle

Carnivàle on yhdysvaltalainen HBO:n tuottama televisiosarja. Se on Daniel Knaufin luoma ja pääosissa ovat Nick Stahl ja Clancy Brown. Sarjaa tehtiin kaksi tuotantokautta, yhteensä 24 jaksoa. Knaufin mukaan ne muodostavat vasta ensimmäisen ”kirjan” kaikkiaan kolmikirjaisesta eli kuusi kautta käsittävästä tarinasta. Sarjan tuotanto kuitenkin lopetettiin vuonna 2005 tuotantokustannusten kasvaessa ja katsojamäärien pudottua puoleen ensimmäisestä kaudesta sarjan toisella kaudella.
Juoni.
Sarja on jatkuvajuoninen ja sijoittuu Yhdysvaltojen suuren laman aikaan vuoteen 1934. Sarjan pääjuoni kertoo hyvän ja pahan taistelusta. Kerronta jakautuu kahteen rinnakkain etenevään osaan. Toisessa seurataan kiertävän sirkuksen ja sen mukaan lähtevän entisen oklahomalaisen maanviljelijän Ben Hawkinsin vaiheita. Hawkins näkee häntä piinavia unia ja hänellä on kyky parantaa kosketuksella. Metodistisaarnaaja Justin Crowe ja hänen perustamansa ja johtamansa seurakunta muodostaa toisen pääjuonteen. Toisen kauden lopussa juonikulut yhtyvät ja sarja loppuu siihen vaikka tarina jää selvästi kesken.
Näyttelijät.
Lähde:
Henry Hawtrey

Henry Courtenay Hawtrey (29. kesäkuuta 1882 – 16. marraskuuta 1961) oli brittiläinen kestävyysjuoksija.
Britit hallitsivat kestävyysjuoksua 1900-luvun alussa. Vaikka maan kuuluisin juoksija Alfred Schrubb olikin siirtynyt ammattilaiseksi juuri ennen Ateenan välikisoja 1906, Iso-Britannia sai kisoihin hyvän joukkueen. Ateenan viiden mailin kilpailussa Hawtrey siirtyi johtoon kahden mailin kohdalla. Hän voitti lopulta ajalla 26.11,8 toiseksi tulleen Ruotsin Johan Svanbergin 50 jaardin erolla. Juoksussa brittijuoksijat tekivät tiivistä yhteistyötä. Kolmantena maaliin juossut irlantilainen John Daly diskattiin, sillä hän esti ruotsalaisia matkan aikana.
Toyota Matrix

Toyota Matrix on Pohjois-Amerikassa myyty farmarimallinen henkilöauto. Sitä valmistettiin Cambridgessa, Kanadan Ontariossa. Se oli Pohjois-Amerikan markkinoilla Toyota Corollan farmariversion seuraaja. Japanissa autoa myytiin vuosina 2002–2004 nimellä Toyota Voltz. General Motors myi samaa autoa nimellä Pontiac Vibe.
Matrix ja Vibe ovat mekaanisesti ja teknisesti täysin samanlaisia, mutta näyttävät hieman erilaisilta. Kumpikin on pieni, mutta pitkä, SUV-tyylisesti muotoiltu farmari. Niiden markkinointi on suunnattu nuorille asiakkaille. Matrixissa on käytetty Toyota Corollan alustaratkaisua.
Moottorivaihtoehdot:
Emil Voigt

Emil Robert Voigt (31. tammikuuta 1883 Manchester, Iso-Britannia – 16. lokakuuta 1973 Auckland, Uusi-Seelanti) oli brittiläinen kestävyysjuoksija.
Voigt voitti 1908 Yhdistyneen kuningaskunnan amatöörimestaruuden neljän mailin juoksussa. Samana vuonna pidetyissä Lontoon olympialaisissa Voigt voitti viiden mailin juoksun ajalla 25.11,2. Olympialaisten jälkeen hän voitti vielä kaksi maansa amatöörimestaruutta, ennen kuin lopetti urheilu-uransa vuonna 1910. Tämän jälkeen hän muutti Australiaan, jossa perusti radioaseman ja lähetti sen avulla painiselostuksia. Vuonna 1948 Voigt muutti Uuteen-Seelantiin, jossa hän kuoli 90-vuotiaana.
Toyota Caldina

Toyota Caldina on Japanin markkinoilla myyty farmarityyppinen henkilöauto. Caldinaa ei ole virallisesti myyty Japanin ulkopuolella.
Caldina Mk.I (1992-1997).
Ensimmäisen sukupolven Caldina tuli myyntiin marraskuussa 1992. Se oli Japanin markkinoilla myytävän Toyota Coronan farmariversio. Corona taas oli sama auto kuin Euroopan markkinoilla myyty Toyota Carinan E -malli. Euroopan markkinoilla Caldinaa vastaava malli oli Toyota Carina E:n farmariversio.
Moottorivaihtoehdot:
Bensiini:
Diesel:
Caldina Mk.II (1997-2002).
Toisen sukupolven Caldina tuli myyntiin syyskuussa 1997. Vastaava malli Euroopan markkinoilla oli nyt Toyota Avensis farmari. Mallien välillä on kuitenkin teknisiä eroavaisuuksia. 
Valittavana oli bensiini ja dieselmoottoreita. Vaihteistoksi oli valittavissa 4-vaihteinen automaatti ja 5-vaihteinen manuaali. Parhaassa GT-T mallissa oli neliveto ja 3S-GTE moottori. 
Moottorivaihtoehdot: 
Bensiini: 
Diesel: 
Caldina Mk.III (2002 - 2007).
Kolmannen sukupolven Caldina tuli myyntiin syyskuussa 2002. Mallilla ei ole enää mitään tekemistä Avensiksen kanssa, vaan se on täysin oma mallinsa. Se on rakennettu samalle alustalle kuin Toyota Allion ja Toyota Premio. Varustelutasoja on 4, perusmalli on S, keskitason ZT ja Z ja paras malli GT-Four. 
Valittavana oli ainoastaan bensiinimoottoreita. Caldinan malliston parhaassa GT-Four-mallissa oli neliveto ja 3S-GTE-moottori. GT-Four "N" Edition -erikoismallissa oli vielä esimerkiksi Recaron urheiluistuimet ja alustan muutoksia. Myös halvempia ZT- ja Z-malleja oli saatavissa nelivetoisena. 
Moottorivaihtoehdot:
Toyota Allion

Toyota Allion on Japanin markkinoilla myytävä keskiluokan sedan-tyyppinen henkilöauto. Se tuli myyntiin joulukuussa vuonna 2001 ja on edelleen tuotannossa. Japanin ulkopuolella Allionia ei virallisesti myydä, mutta esimerkiksi Yhdysvalloissa autotrokarit kuljettavat niitä tilauksesta suoraan Japanista.
Nimi Allion tulee englannin kielen sanoista all-in-one (kaikki yhdessä). Allion korvasi sisarmallinsa Toyota Premion kanssa Toyota Carinan Toyotan Japanin mallistossa. Se on samaan alustaan perustuvaa sisarmalliaan nuorekkaammin muotoiltu.
Allionin 1,5- ja 1,8-litraisia malleja on saatavana sekä etuvetoisina että nelivetoisina. Vaihteistoja ovat 5-vaihteinen manuaali ja 4-portainen automaattivaihteisto.
__notoc__
Jessica Lange

Jessica Phyllis Lange (s. 20. huhtikuuta 1949 Cloquet, Minnesota, Yhdysvallat) on yhdysvaltalainen kahdesti Oscar-palkittu näyttelijä. Hänet on palkittu uransa aikana myös kolmella Emmyllä, viidellä Golden Globella, SAG-palkinnolla sekä Tonylla.
Näyttelijän ura.
Langen ensimmäinen elokuvarooli oli Dino De Laurentiisin "King Kongissa" vuonna 1976. Roolityötä pidettiin huonona, ja kriitikot arvioivat hänellä olevan paljon parempi ulkonäkö kuin lahjakkuus. Vasta viisi vuotta myöhemmin hän teki läpimurtonsa elokuvassa "Postimies soittaa aina kahdesti".
1980- ja 1990-luvuilla Lange teki useita kiiteltyjä rooleja ja sai monia Oscar- ja Golden Globe -ehdokkuuksia. Elokuvasta "Tootsie – lyömätön lyyli" Lange voitti parhaan naissivuosan Oscarin ja Golden Globen. Lisäksi hän oli ehdolla samana vuonna parhaasta naispääosasta elokuvasta "Frances", jossa hän esitti näyttelijä Frances Farmeria. Oscar-ehdokkuudet hän sai lisäksi elokuvista "Country – katkera sadonkorjuu", "Sweet Dreams", jossa hän näytteli country-laulaja Patsy Clineä, ja "Soittorasia".
Naispääosan Oscarin ja Golden Globen Lange voitti vuoden 1994 elokuvasta "Sininen taivas". Tämän jälkeen hän on ollut enää harvakseltaan valkokankaalla.
Vuonna 1992 Lange teki Broadway-debyyttinsä Tennessee Williamsin näytelmästä "Viettelysten vaunu", joka televisioelokuvana toi Langelle Golden Globen. Vuonna 2000 Lange esiintyi Lontoossa Eugene O’Neillin näytelmässä "Pitkän päivän matka yöhön".
Yksityiselämä.
Langella on äitinsä puolelta suomalaiset sukujuuret, ja hänen isänsä on syntyperältään hollantilainen ja saksalainen.
Lange oli naimisissa valokuvaaja Paco Granden kanssa 1970–1981. Vuodesta 1982 vuoteen 2010 hän eli näytelmäkirjailija-näyttelijä Sam Shepardin kanssa. Langella on Shepardin kanssa kaksi lasta ja balettitanssija Mihail Baryšnikovin kanssa yksi lapsi.
Lange on Unicefin hyvän tahdon lähettiläs.
Kazakstanin jääkiekkomaajoukkue

Kazakstanin jääkiekkomaajoukkue edustaa Kazakstania miesten kansainvälisissä jääkiekko-otteluissa. Maa liittyi Kansainvälisen jääkiekkoliiton IIHF:n jäseneksi keväällä 1992.
Joukkueen oli vuonna 2024 Kansainvälisen jääkiekkoliiton IIHF:n jääkiekon maailmanrankinglistalla 15. sijalla. Vuonna 2016 maassa oli 19 jäähallia sekä 4 900 mies- ja juniorijääkiekkoilijaa. Vuonna 2021 rekisteröityjä miesjääkiekkoilija oli liki 500 ja junioreita hieman yli 7 000. Vuonna 2025 rekisteröityjä miespelaajia oli 1 050 ja jäähalleja 47.
Kazakstanin paras saavutus on vuoden 1998 talviolympialaisissa saavutettu kahdeksas sija. Maa on pelannut vuoroin sekä maailmanmestaruuskilpailujen 1. divisioonassa että korkeimmalla sarjatasolla. Maailmanmestaruuskilpailuissa joukkue on sijoittunut parhaimmillaan 10. sijalle vuonna 2021.
Historiaa.
Jääkiekon pelaaminen alkoi Kazakstanissa sen ollessa vielä Kazakstanin neuvostotasavalta ja osa Neuvostoliittoa. Tuolloisen neuvostotasavallan johtava seura Torpedo Ust-Kamenogorsk pelasi kauden 1987–1988 Neuvostoliiton mestaruussarjassa. Kazakstanin tunnetuin kiekkokasvatti neuvostoaikana lienee ollut Boris Aleksandrov, joka pelasi Neuvostoliiton kultamitalijoukkueessa Innsbruckin olympiakisoissa vuonna 1976.
1990-luvulla.
Kazakstan liittyi Kansainväliseen jääkiekkoliitto IIHF:iin vuonna 1992. Maa lähetti joukkueen maailmanmestaruuskilpailuihin ensimmäistä kertaa vuonna 1993. Vuodesta 1996 alkaen joukkueen päävalmentajana toimi 1970-luvulla Innsbruckissa pelaajana kultaa voittanut Boris Aleksandrov. Vuoden 1998 Naganon talviolympialaisissa maa voitti oman alkulohkonsa ja päihitti alkusarjaottelussa muun muassa Slovakian. 
2000- ja 2010-luvuilla.
Aleksandrovin ura joukkueen päävalmentajana loppui vuonna 2002. Vuonna 2005 maa selviytyi myös ensi kertaa maailmanmestaruuskilpailuissa jatkosarjaan. Kazakstan ei ole juurikaan pystynyt haastamaan jääkiekon suurmaita, mutta vuoden 2012 maailmanmestaruuskilpailujen alkusarjassa joukkue onnistui tasoittamaan ottelun Yhdysvaltoja vastaan varsinaisen peliajan viime minuuteilla, mutta hävisi lopulta voittolaukauskilpailun jälkeen 2–3. Sama toistui vuoden 2014 maailmanmestaruuskilpailuissa, mutta tällä kertaa Kazakstanin viime minuuteilla tekemän tasoitusmaalin jälkeen Yhdysvallat voitti sen jatkoajalla loppulukemin 4–3.
2020-luvulla.
Kazakstan voitti ensimmäisen kerran Suomen maailmanmestaruuskilpailuissa vuonna 2021, kun Suomi taipui voittolaukauskilpailun päätteeksi maalein 2–1. Tätä ennen Kazakstanin joukkue ei ollut onnistunut saavuttamaan Suomea vastaan yhtään pistettä.
Pytonkäärmeet

Pytonkäärmeet (Pythonidae) on vanhakäärmeisiin (Henophidia) kuuluva käärmeheimo. Sen lajeja tavataan Afrikassa, Etelä-Aasiassa, Malaijien saaristossa ja Australiassa. Aikaisemmin pytonit luokiteltiin alaheimona boakäärmeiden (Boidae) heimoon.
Muista vanhakäärmeistä pytonit eroavat siten, että ne munivat. Kaikki muut vanhakäärmeet synnyttävät eläviä poikasia. Pytonnaaraat myös hautovat muniaan kiertymällä niiden ympärille. Pytonien välileuanluu on hampaallinen, alaheimossa se on hampaaton. Kookkaimmat pytonlajit ovat kaakkoisaasialainen verkkopyton, jonka tiedetään saavuttaneen lähes yhdeksän metrin pituuden, ja kalliopyton, joka voi kasvaa 7,5 metrin mittaiseksi. Eräät muutkin pytonlajit voivat kasvaa yli 5 metriä pitkiksi.
Useat pytonlajit ovat uhanalaisia. Syynä ovat metsästys nahan vuoksi sekä elinympäristöjen tuhoutuminen.
Suvut ja lajit.
Pytonkäärmeisiin kuuluu 11 sukua ja 38 lajia:
Toyota Century

Toyota Century on Toyotan valmistama suuri neliovinen limusiini, joka on myynnissä lähinnä Japanin markkinoilla. Mallin valmistus alkoi vuonna 1967 ja ensimmäisen sukupolven mallia valmistettiin tasan 30 vuotta. Century on ollut mallihistoriansa ajan Toyotan malliston lippulaiva. Vaikka Centuryä ei viedä Japanista paljoakaan ulkomaille, sitä käyttävät monet japanilaiset diplomaatit muissa maissa. Muihin luksusautoihin kuten Rolls-Royceen tai Maybachiin verrattuna Century on halpa, mutta Centuryn hintaa ei yritetty saada suureksi nimen avulla.
Toyota Century I (1967–1997).
Ensimmäisen sukupolven Century perustui vuoden 1964 Toyota Crowniin, jossa oli 2,6-litrainen V-sarjan V8-moottori. Myöhemmin moottorin koko kasvoi ja kasvoi. Ensimmäisen sukupolven Centurystä on olemassa myös L-type -versio, joka on vielä venytetty 5,3-metrinen malli. Ensimmäisen sukupolven Toyota Century -mallia valmistettiin jopa 30 vuoden ajan ja siihen tehtiin vain pieniä kosmeettisia muutoksia ja moottoripäivityksiä ajan saatossa.
Korinumerot:
Toyota Century II (1997–2017).
Century suunniteltiin viimein uudelleen mallivuodeksi 1997, tosin uusi malli muistuttaa edelleen hyvin paljon edeltäjäänsä. Uutena moottorivaihtoehtona oli nyt 5,0-litrainen 280 hevosvoimaa tuottava V12-moottori 1GZ-FE. Century on edelleen ensimmäinen ja ainoa japanilainen etumoottorinen takavetoinen auto, jossa on V12-moottori. 
Auton valmistus lopetettiin keväällä 2017.
Muotoilultaan Century II muistuttaa mm. Rolls-Royce Silver Spiritiä.
Korinumerot
Toyota Century III (2017–).
Kolmannen sukupolven Century esiteltiin Tokyo Motor Show’ssa lokakuussa 2017. Autossa on 5,0-litrainen V8-moottori ja sen lisänä hybridijärjestelmä.
Puolan jääkiekkomaajoukkue

Puolan jääkiekkomaajoukkue edustaa Puolaa miesten kansainvälisissä jääkiekko-otteluissa. Alkuvuonna 2022 joukkueen sijoitus Kansainvälisen jääkiekkoliiton IIHF:n jääkiekon maailmanrankingissa oli 22:s. Maan jääkiekkoilupääkaupunkina voidaan pitää Katowicea. Vuonna 2021 maassa oli 25 jäähallia ja 1 050 rekisteröitynyttä miesjääkiekkoilijaa, ja vuoteen 2023 pelaajamäärä oli noussut sadalla. 
Historiaa.
Arvokisoista Puola on saavuttanut kaksi EM-hopeaa: erillisistä Euroopan-mestaruuskisoista vuonna 1929 ja kotikisoistaan vuonna 1931, jolloin Euroopan-mestaruuskilpailujen mitalit jaettiin maailmanmestaruuskilpailujen sijoitusten perusteella. Maailmanmestaruuskisojen neljäs sija samoista kisoista on myös joukkueen paras sijoitus maailmanmestaruuskilpailuissa.
Vuoden 1932 yhdistetyssä olympia- ja maailmanmestaruusturnauksessa Puola sijoittui myös neljänneksi, mutta tuolloin vain neljä joukkuetta osallistui kilpailuihin.
Vuoden 1976 kotikisoissaan Puola voitti yllätysmäisesti Neuvostoliiton maalein 6–4. Lisäksi Puola pelasi Suomen kanssa 3–3-tasapelin. Puola tippui kuitenkin seuraavan vuoden kisoihin B-sarjaan.
Olympialaisissa 1980-luvulla.
Vuonna 1980 Lake Placidin talviolympialaisissa Puola voitti Suomen maalein 5–4. Puolestaan vuoden 1988 Calgaryn talviolympialaisissa Puola hävisi niukasti Kanadalle vain maalein 1–0 ja pelasi Ruotsin kanssa 1–1-tasapelin.
2000-luvulla.
Puolalaisen jääkiekon kehityksen ja tason voidaan katsoa jämähtäneen 1980-luvulle. Maan jääkiekkoilun ongelmien syiksi on luonnehdittu vähäistä jäähallien määrää ja junioritoiminnan niukkuutta, sillä sitä ei käytännössä ole juuri lainkaan. Tosin vuonna 2021 Puolassa oli 2 400 rekisteröityä juniorijääkiekkoilijaa.
Edellisen kerran Puola pelasi maailmanmestaruuskilpailujen pääsarjassa Ruotsin kisoissa vuonna 2002. 2010- ja 2020-luvun taitteesta alkaen Puolan maajoukkuetta on kuitenkin alettu rakentaa määrätietoisemmin ulkomaalaisten valmentajien ja pelaajien avulla. Vuoden 2018 lopussa joukkueen päävalmentaja Tomek Valtonen – joka on äitinsä puolelta puolalainen – piti joukkueen pitkän ajan tavoitteena nousua takaisin maailmanmestaruuskilpailujen korkeimmalle sarjatasolle. Valtosen valmennusryhmässä ovat työskennelleet myös suomalaiset Risto Dufva ja maalivahtivalmentaja Tommi Satosaari. Nykyinen valmentaja on slovakialainen Róbert Kaláber. Joukkue nousi takaisin korkeimmalle sarjatasolle vuoden 2024 maailmanmestaruuskilpailuihin, jossa se sijoittui 16:nneksi.
Shiwa 2000

Shiwa 2000 on suomalainen suomisaundi-tyylistä elektronista musiikkia esittävä yhtye. Kokoonpanon vakituiset jäsenet ovat Rick Timebees ja Tim Thick, joka on tuttu myös muun muassa Texas Faggott- ja Mandalavandalz-kokoonpanoista. Vierailevana muusikkona yhtyeen levyillä on esiintynyt muun muassa Bill Tema, joka on tunnettu myös taiteilijanimellä MC Vittumeitsi.
Shiwa 2000:n esikoisalbumin "Final Truth 2020" julkaisi suomalainen Karelia Records vuonna 2000. Albumi on sittemmin loppuunmyyty, ja se on lisensoitu uusintapainoksena Intiaan. Suurin osa albumin kappaleista on tehty DOS-pohjaisella Fast Tracker 2 -ohjelmalla. Sekä alkuperäinen CD-julkaisu että intialainen lisenssijulkaisu ovat harvinaisia. Intialaisessa painoksessa kansikuva on muutettu alkuperäisestä, sillä alkuperäisessä albuminkannessa on liitetty yhtyeen jäsenten kasvot muun muassa Shiva- ja Ganesh-jumalien ruumiisiin. Tämä taiteellinen näkemys olisi voinut saada kyseenalaisen vastaanoton Intiassa ja siksi levittäjä päätti muuttaa kansikuvaa.
Yhtyeen toinen albumi "Runkmeditation &amp; Perstantra" näki päivänvalon vuonna 2006 venäläisen Hippie Killer Productions -levymerkin ensijulkaisuna. Shiwa 2000:n trilogian päättävä albumi "Portinfarttijan Hyppypiertari" julkaistiin 1. huhtikuuta 2010 Hippie Killer Productionsin kautta. 
Shiwa 2000:n musiikkia kuultiin aikanaan säännöllisesti helsinkiläisen ATV-paikallistelevisiokanavan taustamusiikkina ja kanavan tunnusmusiikkina ollut "ATV Riupeloi" -kappale löytyy myös yhtyeen esikoislevyltä.
Dahab

Dahab (دهب) on Siinain niemimaan kaakkoisrannikolla sijaitseva kylä Egyptissä (koordinaatit 28,4833 N, 34,5333 W). Perinteisestä beduiinien kalastajakylästä on tullut suosittu matkailukohde kansainvälisten hotelliketjujen rakentamisen ja oheispalveluiden myötä. Lähin kansainvälinen lentokenttä sijaitsee Sharm el-Sheikhissä.
24. huhtikuuta 2006 kello 19.15 paikallista aikaa useita pommeja räjähti Dahabin matkailija-alueilla. Egyptin sisäministeriön mukaan 23 ihmistä kuoli, näistä kolme ulkomaalaista. Paikallisen poliisin mukaan loukkaantuneita oli jopa yli 150.
Suomisaundi

Suomisaundi (joskus myös suomisoundi, suomistyge, tai spugedelic trance) eli Freeform psytrance on nimitys psytrancetyylille, jota tuotetaan erityisesti Suomessa ja jossa se on myös saanut alkunsa. Suomisaundi on yleensä luonteeltaan erilaista kuin muu psytrance, ja myös kaukana perinteisestä trancesta. "Suomisaundi"-tyylistä musiikkia kuunnellaan ja tuotetaan myös muun muassa Australiassa, Japanissa ja Venäjällä, mutta usein vain suomalaiset käyttävät siitä omaa nimitystään. Ulkomailla tyylisuuntaa kutsutaan monesti myös "freeform"-psytranceksi.
Tyyliltään suomisaundi on vapaamuotoista ilman tiukkoja tyylirajoja. Kappaleet ovat yleensä melodisia ja lainaavat vaikutteita vanhoista goa- ja acid trance -kappaleista. Usein tyyliin sekoitetaan myös funkia ja breaksia, sekä ääniä vanhoista tietokonepeleistä. Mukaan kappaleisiin samplataan kummallisia ääniefektejä, rumpufillejä ja usein myös puhetta suomeksi tai englanniksi. Lähes poikkeuksetta kappaleissa, tai ainakin niiden nimissä, korostuu itseironia tai huumori. 
Suomisaundi-käsite alkoi elää 1990-luvun loppupuolella, vaikka sen juuret ulottuvatkin 1990-luvun alkuun. Tyylisuuntauksen kehittelijöitä ja edelläkävijöitä ovat muiden muassa kokoonpanot Flippin' Bixies, Texas Faggott ja Squaremeat.
Suomalaisista levy-yhtiöistä Exogenic Records ja Freakdance Records ovat julkaisseet pääasiassa suomisaundi-tyylistä musiikkia. Vuodesta 2006 asti Exogenic Records on ollut osa Exogenic Music Groupia, johon kuuluvat myös Exogenic Breaks, XO Records ja Terra Recordings, joista jokainen on keskittynyt erilaiseen musiikkiin. Itse Exogenic Records on julkaissut vuonna 2007 kaksi albumia, Kiwan "On The Frequencyn" ja Highpersonic Whomenin "Push The Limitin", joista molemmat edustavat pääasiassa progressiivisen psytrancen ja housen tyylejä.
Japanissa 6-Dimension Soundz on keskittynyt julkaisemaan pääasiassa suomisaundia. Australialaisen Sonic Dragon Recordsin sub-label Faerie Dragon Records on myös pitkälti keskittynyt suomalaisten artistien tuotannon julkaisemiseen. Monet suositut suomisaundia tuottavat artistit eivät kuitenkaan ole koskaan levyttäneet, vaan julkaisevat musiikkiaan ilmaiseksi MP3-muodossa Internetiin. Antiscarp Records on tunnettu siitä, että kyseisen levy-yhtiön kotisivuilta on vapaasti ladattavissa korkealaatuisina MP3-tiedostoina kymmeniä suomisaundi-levyjä. Vuonna 2007 Antiscarp julkaisi myös kolme albumia konkreettisessa muodossa CD:nä.
Sähköoppi

Sähköoppi on fysiikan haara, joka tutkii sähköilmiöitä tai laajemmassa mielessä sähkömagneettiseen vuorovaikutukseen liittyviä ilmiöitä. Sen osa-alueita ovat sähköstatiikka ja sähködynamiikka. Siihen liittyviä sovellusalueita ovat sähkövoimatekniikka ja elektroniikka.
Sähköopin tärkeimpiä peruskäsitteitä ja suureita ovat sähkövaraus, sähkövirta, sähkökenttä ja jännite. Myös magnetismin tutkimus liittyy läheisesti sähköoppiin. Sähköopissa käsitellään myös virtapiirejä ja niiden komponentteja, kuten generaattoreja ja virtalähteitä, vastuksia, käämejä ja kondensaattoreita.
USS Colen pommi-isku

USS Colen pommi-isku on Yhdysvaltain laivaston Arleigh Burke -luokan ohjushävittäjää "USS Colea" vastaan tehty terrori-isku Jemenissä aamulla 12. lokakuuta 2000, kun alus oli Adenin satamassa.
Hyökkäys.
Aamulla 12. lokakuuta komentaja (sotilasarvo) Kirk Lippoldin päälliköimä "USS Cole" saapui Adenin satamaan polttoaineen täydennystä varten. Alus kiinnittyi satamaan kello 09.30 paikallista aikaa ja polttoaineen otto alkoi tuntia myöhemmin.
Noin kello 11.18 Al-Qaidan palkkalistoilla olleet Ibrahim al-Thawr ja Abdullah al-Misawa ajoivat "USS Colen" vasenta kylkeä kohti veneellä, johon oli kuormattu noin 200-300 kiloa räjähteitä. Lukuisista varoituksista ja kielloista huolimatta vene lähestyi ja osuessaan hävittäjän kylkeen räjähti. Laivan messi, jossa valtaosa laivan miehistöstä oli paraikaa lounastamassa, kärsi iskussa pahasti.
Iskussa kuoli 17 ja haavoittui 39 aluksen miehistönjäsentä. Räjähdys sai aikaan aluksen kylkeen noin 12 m × 12 m kokoisen reiän, joka aiheutti suuren vuodon laivan konetiloihin. Vuoto saatiin hallintaan iltaan mennessä. Myöhemmin sukeltajat kävivät vielä tarkastamassa laivan rungon ja kölin, jotka eivät kuitenkaan olleet kärsineet iskussa vahinkoja. Loukkaantuneet kuljetettiin Yhdysvaltain armeijan Landstuhl Regional Medical Center-nimiseen sairaalaan Saksaan, josta heidät myöhemmin tuotiin takaisin Yhdysvaltoihin. "USS Colen" vei pois norjalainen MV-2 Blue Marlin -niminen raskaskuljetusalus.
Sjarhei Ljah’ovitš

Sjarhei Pjatrovitš Ljah’ovitš (, , s. 29. toukokuuta 1976 Vitsebsk, Valko-Venäjä) on valkovenäläinen nyrkkeilijä ja entinen WBO-liiton raskaan sarjan maailmanmestari. Ammattilaisurallaan hän on 26 ottelustaan voittanut 23 ja hävinnyt kolme.
Amatöörinä Ljah’ovitš saavutti 145 voittoa ja kärsi 15 tappiota. Hän edusti maataan 1996 Atlantan olympialaisissa ja vuotta myöhemmin Budapestin MM-kisoissa, missä hän saavutti pronssia. Ljah’ovitšin managerina toimii Ivailo Gotsev, jonka siipien suojassa on myös nigerialainen Samuel Peter. 
Ammattilaiseksi Ljah’ovitš ryhtyi vuoden 1998 lopulla. Monen vuoden ajan Ljah’ovitš voitti kaikki ottelunsa ja marraskuussa 2001 hän voitti Friday Ahunanyan NABAn raskaan sarjan mestaruusottelussa. Ensimmäisen tappionsa hän kärsi kesäkuussa 2002 Maurice Harrisille. 1. huhtikuuta vuonna 2006 Ljahovitš voitti WBO-liiton raskaan sarjan maailmanmestaruusottelussa Clevelandissa silloisen hallitsevan mestarin amerikkalaisen Lamon Brewsterin pistein 115–113, 115–112 ja 117–110. 4. marraskuuta hän hävisi mestaruutensa viimeisen erän tyrmäyksellä amerikkalaiselle Shannon Briggsille. 
Ljah’ovitš palasi helmikuussa 2008 kehään otteluun pääsystä WBA-titteliotteluun, mutta hävisi venäläiselle Nikolai Valujeville tuomariäänin täyden ajan jälkeen.
Ljah’ovitš otteli elokuussa 2011 suomalaista Robert Heleniusta vastaan ja hävisi ottelun 9. erässä tyrmäystappiolla.
Vaskitsat

Vaskitsat (Anguidae) ovat noin 40-lajinen liskoheimo. Suomen ainoa vaskitsalaji on maan etelä- ja keskiosissa elävä vaskitsa ("Anguis fragilis").
Uusi saksalainen elokuva

Uudeksi saksalaiseksi elokuvaksi ("Der Neue Deutsche Film") kutsutaan Saksassa 1960-luvun lopulla esiinmarssinutta uutta elokuvantekijöiden sukupolvea. Sen merkittäviä nimiä ovat mm. ohjaajat Rainer Werner Fassbinder, Werner Herzog, Volker Schlöndorff, Wim Wenders ja Alexander Kluge. Se oli yksilölliseen ilmaisuun ja ilmaisulliseen riippumattomuuteen pyrkivää auteur-elokuvaa ranskalaisen uuden aallon hengessä, mutta yhtä lailla tekijät halusivat herättää yleisön ajattelemaan. Nuoriin elokuvantekijöihin vaikutti opiskelijoiden protestiliike, joka haastoi Saksan auktoriteetit.
Uusi saksalainen elokuva synnytti joukon klassikoiksi luettavia elokuvia sekä henkilökohtaisia menestystarinoita, kuten Schlöndorffin ja Wendersin Hollywood-urat. Menestys vaati kuitenkin tekijöiden kasvamista ulos yhteisistä periaatteista, jotka loivat uuden saksalaisen elokuvan. Aikakauden loppuna pidetään yleisesti Fassbinderin kuolemaa 1982, mutta sen käännekohtana voidaan pitää dokumentaarista elokuvaa "Terrorin ja kauhun syksy" ("Deutschland im Herbst", 1978). Se on useamman ohjaajan (mm. Fassbinder, Schlöndorff ja Kluge) reaktio Punaisen armeijakunnan johtamaan terrorismin aaltoon Saksassa syksyllä 1977.
Tuomo Lehtinen

Tuomo Kalevi Lehtinen (s. 2. helmikuuta 1979 Kotka) on suomalainen juoksuvalmentaja, tapahtumatuottaja, toimittaja ja entinen kestävyysjuoksija. Lehtinen tunnettiin juoksu-urallaan erityisesti estejuoksijana, mutta hän kilpaili myös muilla matkoilla niin radalla, maantiellä kuin maastossakin.
Lehtinen voitti 10 000 metrin juoksun Suomen mestaruuden Porissa vuonna 2005 ajalla 29.29,06. Samana vuonna hän voitti myös pitkän radan maastojuoksun mestaruuden. 3 000 metrin esteistä Lehtisellä on kaksi SM-hopeaa (1998 19-vuotiaiden Suomen ennätysajalla 8.38,51 ja 2000) ja neljä pronssia (1999, 2001, 2002 ja 2003). Hallikisoissa Lehtinen voitti SM-kultaa 3 000 metrillä vuosina 1999, 2001 ja 2005.
Maratonilla Lehtisen ennätys on vuoden 2005 maaliskuussa Roomassa juostu 2.16.45 jolla hän lunasti paikkansa Helsingin MM-kilpailuihin. Helsingissä Lehtinen kuitenkin joutui keskeyttämään. Hampurissa 2006 Lehtinen juoksi 2.20.27 ja hänet valittiin Göteborgin EM-kilpailuihin. EM-maratonilla hän keskeytti vähän puolimatkan jälkeen.
Tuomo Lehtinen on naimisissa ex-juoksija Johanna Lehtisen (o.s. Risku) kanssa. Hän toimi myös vaimonsa valmentajana. Lehtinen oli Juoksija-lehden päätoimittaja 2012–2014. Hän on toiminut Joensuun Eliittikisojen/GP-kisojen promoottorina useita vuosia. Lehtisen valmennettavia ovat olleet muun muassa Mika Kotiranta, Henri Manninen, Arttu Vattulainen ja Janne Ukonmaanaho.
1987 (albumi)

Whitesnake 1987 on hard rock -yhtye Whitesnaken vuonna 1987 julkaistu menestysalbumi. Sitä on myyty pelkästään Yhdysvalloissa yli kymmenen miljoonaa kappaletta. Levyn hiteiksi nousivat ”Is This Love”, ”Still of the Night”, ”Children of the Night” ja alun perin vuoden 1982 "Saints &amp; Sinners" -albumilla julkaistu ”Here I Go Again”, josta tehtiin uusi versio. Saman albumin kappale ”Crying in the Rain” äänitettiin myös uudelleen.
Kappaleet.
20th Anniversary Edition -bonuskappaleet.
Live...In the Shadow of the Blues
Pummanki

Pummanki (nykyisin ) on entinen suomalainen kalastajakylä Kalastajasaarennossa Petsamossa Jäämeren Pummanginvuonon rannalla. Pummanki jouduttiin luovuttamaan Neuvostoliitolle talvisodan jälkeen Moskovan rauhassa vuonna 1940, jolloin alueen väestö joutui evakkoon. Loput Petsamon alueesta luovutettiin Neuvostoliitolle Pariisin rauhassa vuonna 1947.
Väestö.
Vuoden 1929 henkikirjoituksen mukaan Pummangissa oli 142 asukasta, jotka yhtä venäläistä lukuun ottamatta olivat suomalaisia.
Asukasluvun kehitys:
Kirjallisuutta.
"Veikko Salkio: Pummanki, Jäämeren suomalainen kalastajakylä ja sen tuho"
Hannu Partanen

Hannu Reino Olavi Partanen (25. kesäkuuta 1944 Vieremä – 30. elokuuta 2019 Oxelösund, Ruotsi) oli suomalainen este- ja kestävyysjuoksija.
Partanen voitti Suomen mestaruuden 3 000 metrin esteissä vuosina 1968 (aika 8.54,4) ja 1969 (8.49,4) . 
Seuratasolla Partanen edusti Iisalmen Visaa.
Herra Mirandos

Herra Mirandos on Hectorin soolouran toinen studioalbumi, joka julkaistiin kesäkuussa 1973. Musiikillisesti albumi on sähköisemmin toteutettua kuin edeltäjänsä "Nostalgia" ja siinä on vaikutteita progressiivisesta ja psykedeelisestä rockista sekä osaksi 1950-luvun rockista. Albumin tunnetuimpia kappaleita ovat ”Lumi teki enkelin eteiseen”, ”Asfalttiprinssi” ja ”Olen hautausmaa”.
"Nostalgia"-albumin muutamien laulujen tapaan kappaleissa ”Meiran laulu” ja ”Takaisin Narniaan” on suoria viittauksia C. S. Lewisin Narnia-tarinoihin.
Albumi kohosi kesäkuussa 1973 Suomen listaykköseksi ja pysyi ykkösenä 18 viikon ajan. Levy pysyi Suomen levylistoilla yhteensä 69 viikon eli yli vuoden ajan.
Albumi ylitti kultalevyrajan tuohon aikaan ennätysajassa seuraavana vuonna 1974. Myöhemmin albumi ylitti timanttilevyrajan. Albumia on myyty yhteensä 71 600 kappaletta ja on täten Hectorin myydyin levy.
Helsingin Hietaniemen hautausmaan muurin edessä ja rannassa otetut kansikuvat on ottanut Erik Uddström. 
Kappaleet.
Kaikki kappaleet säveltänyt ja sanoittanut Hector, ellei toisin mainita. Kaikki kappaleet sovittaneet Matti Bergström ja Pirjo Bergström.
Eumenes II

Eumenes II oli Pergamonin kuningas vuosina 197 eaa. – 160 eaa. Hän oli attalidien hallitsijasuvun jäsen. 
Eumeneestä tuli kuningas vuonna 197 eaa., kun hänen isänsä Attalos I kuoli. Samana vuonna saatiin päätökseen toinen makedonialaissota, jossa Pergamon oli taistellut Rooman kanssa Makedoniaa vastaan. Makedonian kukistuttua Rooma ja Pergamon yrittivät estää seleukideja laajentamasta valtaansa Vähässä-Aasiassa. Roomalaiset ja pergamonlaiset löivät Antiokhos III:n joukot Magnesian taistelussa vuonna 190 eaa. Apameian rauhassa Pergamon sai Fryygian, Lyydian, Lyykian ja Pamfylian. Roomalaiset eivät itse halunneet näitä alueita, mutta näkivät mielellään voimakkaan heille ystävällisen vallan Vähässä-Aasiassa. Eumenes kuoli vuonna 160 eaa., ja häntä seurasi valtaistuimella hänen veljensä Attalos II.
Ronald de Boer

Ronald de Boer (s. 15. toukokuuta 1970 Hoorn, Alankomaat) on alankomaalainen entinen jalkapalloilija, pelipaikaltaan keskikenttä. De Boer on pelannut urallaan muun muassa Amsterdamin Ajaxin ja FC Barcelonan joukkueissa. Hän kuului vuosikymmenen ajan maansa maajoukkueen vakiopelaajiin ja pelasi kaikkiaan 67 maaottelua, joissa hän teki 13 maalia.
Myös hänen muutamaa minuuttia nuorempi kaksoisveljensä Frank on pelannut jalkapalloa huipputasolla.
Attalidit

Attalidit (, ) eli attalidien hallitsijasuku oli Pergamonia vuosina 282–133 eaa. eli suuren osan hellenististä kautta hallinnut suku. Attalidien valtakunta käsitti laajimmillaan lähes koko läntisen ja eteläisen Vähän-Aasian sekä Traakian Khersonesoksen ja muun muassa Aiginan saaren.
Historia.
Attalidien hallitsijasuvun perusti Filetairos, jonka Lysimakhos nimitti vartioimaan sotasaalistaan Pergamonissa. Filetairos kuitenkin petti lopulta Lysimakhoksen vuonna 282 eaa., ja loi näin pohjan itsenäiselle Pergamonin valtakunnalle. Suvun jäsenistä Attalos I oli ensimmäinen, joka julistautui kuninkaaksi.
Attalidien valtakunta menestyi, koska sen johtajat harjoittivat onnistunutta politiikkaa haastajiaan Makedoniaa ja seleukideja kohtaan, ja toisaalta Rooman valtakuntaa kohtaan, jonka liittolaiseksi he ryhtyivät. Attalos III testamenttasi Pergamonin kuollessaan roomalaisille.
Attalidit tukivat tieteitä, taiteita ja kirjallisuutta, ja nostivat Pergamonin merkittäväksi hellenistisen kauden kulttuurikeskukseksi. Tämän ilmentymiä ovat muun muassa Pergamonin kirjasto sekä kuvanveiston Pergamonin koulukunnan työt.
Jäsenet.
Attalidien hallitsijasuvun jäsenet ja Pergamonin hallitsijat olivat:
Antti Nurmesniemi

Antti Aarre Nurmesniemi (30. elokuuta 1927 Hämeenlinna – 11. syyskuuta 2003 Helsinki) oli suomalainen sisustusarkkitehti ja yksi Suomen muotoilun suuria nimiä.
Nurmesniemi opiskeli Taideteollisessa oppilaitoksessa (Taideteollisen korkeakoulun edeltäjä). Alku-uransa perinteisemmästä muotoilusta, kuten huonekaluista (Triennale-tuoli), astioista ja muista pienesineistä Nurmesniemi laajensi tekemistään monipuolisemman teollisen muotoilun suuntaan ja osallistui muun muassa Helsingin metron suunnitteluun ja autolautta "Finnjetin" sisustuksen luomiseen. Nurmesniemen viimeisiksi töiksi jäivät Seurasaaren-Hietaniemen alueelle rakennetut siniset voimajohtopylväät. Nurmesniemen muotoilutuotteisiin 1950- ja 1960-luvulta kuuluvat Högforsille suunnitellut Nurmesniemi-pata (1959) ja Siro-liesi. 
Uuden talousvalusarjan hän suunnitteli Högforsille 1960-luvun lopulla. Tämä uusi sarja olisi vaatinut uutta valmistustekniikkaa, eikä hanke toteutunut Högforsilla vaan 1970-luvulla Wärtsilällä. Wärtsilälle hän on suunnitellut myös emaliset Pehtoori-kahvipannut.
Nurmesniemi suunnitteli Suomen osastot Milanon triennaaliin vuosina 1960 ja 1964. Molemmilla kerroilla hänet palkittiin arvostetulla ja harvinaisella Grand Prix -palkinnolla.
Nurmesniemi palkittiin vuonna 1964 Pro Finlandia -mitalilla. Vuonna 1973 hänet nimitettiin Taideteollisen korkeakoulun tuote- ja ympäristösuunnittelun professoriksi, ja hän oli sittemmin myös taiteilijaprofessori vuosina 1978–1983 sekä professori Bergenin taideteollisessa korkeakoulussa vuosina 1987–1989. Hän sai professorin arvonimen vuonna 1988. Vuonna 2001 hänet valittiin Taideteollisen korkeakoulun kunniajäseneksi.
Nurmesniemen puoliso oli taiteen akateemikko, tekstiilitaiteilija Vuokko Nurmesniemi.